Un tânăr român de 20 ani are propria afacere cu dulciuri aduse din America.
Andrei are 20 de ani și a strâns bani pentru a deschide un business. Produsele se gasesc si online pe americantaste.ro. Andrei: "Mi-a picat site-ul din cauză că au fost prea multe comenzi".
La doar 20 ani, Andrei Comăneci și-a deschis recent un business. A adus produse delicioase tocmai din America. Cheetos, Pop Tarts, cunoscutele cereale Lucky Charms – pe care toată lumea le-a văzut prin filme și seriale- așteaptă cuminți pe rafturi. Andrei susține că pe el l-a motivat pandemia și a ajuns chiar un exemplu pentru colegii lui din facultate. "Trebuie să ai curaj și ambiție!" spune Andrei. Andrei Comăneci, fondator American Taste: "Totul a pornit cand eu lucram aici pe postul de casier, a venit pandemia si am inceput sa strâng bani fiindcă nu am mai putut să ies. S-a ivit oportunitatea să deschid American Taste și am vrut să nu las această oportunitate să se duca pe apa sâmbetei, asa că m-am avântat cu toți banii strânși de mine și am deschis primul meu business, la doar 20 de ani". Andreea Olteanu: "Sunt înconjurată de produse delicioase și unde mai pui că este și aproape de casă. Tare mi-e că o să pun vreo 5kg în plus, dar promit că mă apuc de sală…de luni!".